“**Qishloq xo‘jaligiga mo‘ljallanmagan yer uchastkalarini xususiylashtirish borasida amalga oshirilgan ishlar** ”

**mavzusidagi matbuot anjumani**

**Vaqti: 2023 yilning 02 fevral kuni,  soat 10:00 da**

**Joyi: “Matbuot uyi” binosi

Manzil: Termiz shahri, Barkamol avlod ko‘chasi 30-uy**

**Kun tartibi:**

1. **O‘zbekiston Respublikasi Vazirlar Mahkamasining «Qishloq xo‘jaligiga mo‘ljallanmagan yer uchastkalarini xususiylashtirish to‘g‘risida»gi O‘zbekiston Respublikasi Qonunini amalga oshirish chora-tadbirlari haqida» 2022-yil
14-fevraldagi 71-sonli qarori ijrosi yuzasidan Davlat kadastrlari palatasi Surxondaryo viloyati boshqarmasi tomonidan amalga oshirilgan ishlar yuzasidan ma`lumot berish.**

 (Davlat kadastrlari palatasi Surxondaryo viloyati boshqarmasi Yerlarni auksionga chiqarish sektor boshlig`i F.Ko`chkinov)

1. **Onlayn auksionlarni tashkil etish tartiblari.**

 (Elektron - onlayn auksionlarni tashkil etish Markazi Surxondaryo viloyat vakili L.G‘oipov )

1. **Savol-javoblar.**

**O‘zbekiston Respublikasi Vazirlar Mahkamasining««Qishloq xo‘jaligiga mo‘ljallanmagan yer uchastkalarini xususiylashtirish to‘g‘risida»gi O‘zbekiston Respublikasi Qonunini amalga
oshirish chora-tadbirlari haqida» 2022-yil 14-fevraldagi 71-sonli qarori ijrosi
yuzasidan amalga oshirilgan ishlar to‘g‘risida
M A ʼ L U M O T**

Ushbu qarorning 1-ilovasi bilan tasdiqlangan “O‘zbekiston Respublikasi fuqarolari va yuridik shaxslariga doimiy foydalanish (egalik qilish), ijara va meros qilib qoldiriladigan umrbod egalik qilish huquqi asosida tegishli bo‘lgan yer uchastkalarini xususiylashtirish bo‘yicha davlat xizmatlari ko‘rsatishga doir” Ma’muriy reglament ijrosi doirasida “YERXUSUSIYLASHTIRISH” avtomatlashtirilgan axborot tizimiga Davlat kadastrlari palatasi Surxondaryo viloyat boshqarmasiga bugungi kun holatiga viloyat bo‘yicha jami
3128 ta ariza kelib tushgan.

 Shundan, 712 tasi (22.7 %) ijobiy hal etilgan, 2416 (77.3 %) tasi rad etilgan.

 Ijobiy hal etilgan arizalar Angorda 26 ta, Bandixonda 128 ta, Boysunda
13 ta, Denovda 38 ta, Jarqo‘rg‘onda 75 ta, Qiziriqda 31 ta, Qumqo‘rg‘onda 21 ta, Muzrabotda 62 ta, Oltinsoyda 12 ta, Sariosiyoda 81 ta, Termiz tumanda 79 ta, Termiz shaharda 102 ta, Uzunda 11 ta, Sherobodda 11 ta, Sho‘rchida 22 tani tashkil etadi.

Rad etilganlar arizalar tahlil qilinganda Arizada noto‘g‘ri, bir-biriga zid bo‘lgan yoki buzib ko‘rsatilgan maʼlumotlar aniqlanganlar 1963 ta, Bitta yer uchastkasidan bir-nechta mulkdorlar foydalanib, ushbu yer uchastkasida joylashgan bino va inshootlarning mulkdorlari bilan nomutanosib bo‘lganlar 10 ta, Davlat va jamiyat ehtiyojlari uchun yer uchastkalarini olib qo‘yish to‘g‘risida  Qoraqalpog‘iston Respublikasi Jo‘qorg‘i Kengashining, xalq deputatlari viloyatlar va Toshkent shahar Kengashlarining qarorlari yoki O‘zbekiston Respublikasi Vazirlar Mahkamasining qarorlari mavjud bo‘lganlar 3 ta, Davlat-xususiy sheriklik loyihalarini, ijtimoiy sheriklik to‘g‘risidagi kelishuvlar va shartnomalarni amalga oshirish uchun berilgan yer uchastkasi bo‘lganlar 2 ta, Yer uchastkasiga bo‘lgan huquq davlat ro‘yxatidan o‘tkazilmaganligi (bino va inshootlar bor yoki yo‘qligidan qatʼiy nazar) 307 ta, Yer uchastkasining hozirgi holatidagi chegaralari kadastr hujjatlari hamda huquqiy hujjatdagi maʼlumotlariga mos kelmaganlar 63 ta, Kadastr maʼlumotlariga asosan yer uchastkasida o‘zboshimchalik bilan egallangan yer maydoni mavjudligi 22 ta, Ko‘p kvartirali uylar joylashgan, shuningdek ko‘p kvartirali uylarga tutash yer uchastkalari hududida joylashganligi 8 ta, Qishloq xo‘jaligiga mo‘ljallangan yer uchastkasi 1 ta, Muhandislik va transport infratuzilmasi obyektlarining muhofaza zonalari hududida joylashganligi 1 ta, Xususiylashtiriladigan yer uchastkalarida joylashgan ko‘chmas mulk obyektlariga nisbatan qo‘yilgan taqiqning yoki belgilangan xatlovning mavjudligi 11 ta, Xususiylashtiriladigan yer uchastkasiga nisbatan tugallanmagan sud ishlarining mavjudligi 1 ta, Xususiylashtiriladigan yer uchastkasini sotishga yoki boshqacha tarzda o‘zga shaxsga o‘tkazishga nisbatan taqiqning mavjudligi 18 ta, Shaharlar va shaharchalarning umumiy foydalanishdagi yerlari (maydonlar, ko‘chalar, tor ko‘chalar, yo‘llar, sohil bo‘ylari, skverlar, xiyobonlar, istirohat bog‘lari)da joylashganligi 3 ta, Yuridik shaxslarga davlat va jamiyat ehtiyojlari uchun berilgan yer uchastkasi 3 tani tashkil etadi.

Ushbu qarorning 2-ilovasi bilan tasdiqlangan “Tadbirkorlik va shaharsozlik faoliyatini amalga oshirish uchun yer uchastkalarini mulk huquqi va ijara huquqi asosida elektron onlayn-auksion orqali berish tartibi to‘g‘risida” Nizom ijrosi doirasida bugungi kun holatiga «YERELEKTRON» avtomatlashtirilgan axborot tizimiga viloyat bo‘yicha jami 10 459 ta (471.47 gektar) bo‘sh er uchastkalari kiritilgan.

Shundan, 5 804 ta (190,62 gektar) auksion savdolariga chiqarilgan, 1 101 tasi vakolatli idoralar tomonidan rad etilgan, 2 919 tasi Qishloq xo‘jaligi yerlari, bo‘sh yer bo‘lmaganligi, muhofaza hududlarga tushganligi sababli rad etilgan, 635 tasi vakolatli idoralar tomonidan ko‘rib chiqilmoqda.